

**ΥΠΑΝ ΔΔΕ 19**

РЕПУБЛИКА КИПЪР

**МИНИСТЕРСТВО НА ОБРАЗОВАНИЕТО,**

**СПОРТА И МЛАДЕЖТА**

**МИНИСТЕРСТВО НА ЗДРАВЕОПАЗВАНЕТО**

**МЕДИЦИНСКИ И ОБЩЕСТВЕНОЗДРАВНИ УСЛУГИ**

**ОСНОВНО УЧИЛИЩЕ / ДЕТСКА ГРАДИНА / СПЕЦИАЛНО УЧИЛИЩЕ** …………………….............

**Посещения на здравни работници в училището**

Уважаеми родители и настойници,

Като част от усилията на Министерството на здравеопазването за опазване на здравето на децата, здравни работници, в сътрудничество с Министерството на образованието, спорта и младежта, осъществяват посещения в училищата с цел профилактични прегледи на децата, които се правят периодично по време на обучението им. Тези прегледи помагат за общата оценка и наблюдението на здравето на децата от Службата за медицински услуги в училищата с цел ранно откриване, лечение и наблюдение на проблеми.

Прегледите, които се извършват строго поверително и с грижа за индивидуалността и достойнството на детето, включват преглед на: сърдечно-съдовата система (например за наличие на шум на сърцето или аритмия), дихателната система, коремната област, пикочно-половата система на момчетата (за да се изключи вероятността от крипторхизъм или фимоза), гръбначния стълб (например за проява на кифоза или сколиоза), както и на устната кухина. Освен това се извършват и измерване на тялото, преглед на зрението и слуха и, когато това се счита за необходимо, преглед за далтонизъм.

**Посещението на здравни работници в училището ни ще се проведе на .............................................. и ще включи прегледи на ученици от класовете .................................... Имайте предвид, че имате пълното право да присъствате на медицинския преглед на детето си.**

Отбелязваме, че има вероятност посещението на здравните работници да не се осъществи в конкретния ден поради вероятни техни спешни ангажименти или поради други училищни дейности. Поради това, Ви молим, в случай че планирате да присъствате на медицинския преглед на детето си, свържете се същия ден сутринта с канцеларията на училището, за да Ви потвърдят дали посещението на здравните работници ще се осъществи.

***Забележка****: Преглед на детето Ви ще бъде извършен, само ако сте дали съгласие в съответния формуляр, който Ви е изпратен от Службата за медицински услуги в училищата, чрез училището в началото на учебната година.*